*****

ΚΑΝΟΝΙΣΜΟΣ (ΕΟΚ) αριθ. 887/89 ΤΟΥ ΣΥΜΒΟΥΛΙΟΥ

της 5ης Απριλίου 1989

για την τρίτη τροποποίηση του κανονισμού (ΕΟΚ) αριθ. 1866/86 για τον καθορισμό ορισμένων τεχνικών μέτρων διατήρησης των αλιευτικών πόρων στα ύδατα της Βαλτικής Θάλασσας, των Baelts και του OEresund

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 11,

την πρόταση της Επιτροπής,

Εκτιμώντας:

ότι, σύμφωνα με το άρθρο 2 του κανονισμού (ΕΟΚ) αριθ. 170/83, τα μέτρα διατήρησης που είναι αναγκαία για την πραγματοποίηση των στόχων που αναφέρονται στο άρθρο 1 του εν λόγω κανονισμού πρέπει να καθορίζονται βάσει των διαθέσιμων επιστημονικών συστάσεων·

ότι ο κανονισμός (ΕΟΚ) αριθ. 1866/86 (2), όπως τροποποιήθηκε τελευταία από τον κανονισμό (ΕΟΚ) αριθ. 2178/88 (3), καθορίζει ορισμένα τεχνικά μέτρα διατήρησης των αλιευτικών πόρων στα ύδατα της Βαλτικής Θάλασσας, των Baelts και του OEresund·

ότι, με την επιστολή της 29ης Οκτωβρίου 1988, η διεθνής επιτροπή για την αλιεία στη Βαλτική Θάλασσα, η οποία έχει συσταθεί από τη σύμβαση της Βαλτικής Θάλασσας, κοινοποίησε στα συμβαλλόμενα μέρη ορισμένες συστάσεις για την τροποποίηση των τεχνικών μέτρων που θεσπίστηκαν κατά τη 14η σύνοδο αυτής της διεθνούς επιτροπής·

ότι στην προαναφερόμενη σύμβαση προβλέπεται ότι η Κοινότητα πρέπει να θέσει σε ισχύ τις συστάσεις αυτές στα ύδατα της Βαλτικής Θάλασσας και των Baelts, με την επιφύλαξη τυχόν αντιρρήσεων που διατυπώνονται σύμφωνα με τη διαδικασία που ορίζεται στο άρθρο XI της σύμβασης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1866/86 τροποποιείται ως εξής:

1. Στο άρθρο 2, η παράγραφος 1 αντικαθίσταται από το ακόλουθο κείμενο:

«1. Απαγορεύεται η διατήρηση επί του σκάφους των κατωτέρω απαριθμουμένων ειδών ιχθύων, οι οποίοι έχουν αλιευθεί στις γεωγραφικές ζώνες και κατά τη διάρκεια των περιόδων που αναφέρονται κατωτέρω:

1.2.3 // // // // Είδος

// Γεωγραφική ζώνη

// Περίοδος απαγόρευσης

// // // // // // // Χειμάρα (Platichthys flesus) // Υποδιαίρεση 26 // 1 Φεβρουαρίου έως 30 Απριλίου // // // // Χειμάρα // Υποδιαιρέσεις 28 και 29 νοτίως 59°30 βορείου γεωγραφικού πλάτους // 1 Φεβρουαρίου έως 30 Απριλίου // // // // Χειμάρα // Υποδιαίρεση 32 // 1 Φεβρουαρίου έως 30 Ιουνίου // // // // Θηλυκή Χειμάρα // Υποδιαίρεση 22, εκτός της γεωγραφικής ζώνης που περιγράφεται στο παράρτημα ΙΙ // 1 Φεβρουαρίου έως 30 Απριλίου // // // // Ζαγκέτα (Pleuronectes Platessa) // Υποδιαίρεση 26 // 1 Φεβρουαρίου έως 30 Απριλίου // // // // Ζαγκέτα // Υποδιαίρεση 27, 28 και 29 νοτίως 59° 30 βορείου γεωγραφικού πλάτους // 1 Φεβρουαρίου έως 30 Απριλίου // // // // Θηλυκή ζαγκέτα // Υποδιαίρεση 22, εκτός της γεωγραφικής ζώνης που περιγράφεται στο παράρτημα ΙΙ, και υποδιαιρέσεις 24 και 25 // 1 Φεβρουαρίου έως 30 Απριλίου // // // // Καλκάνι (Psetta maxima) // Υποδιαιρέσεις 22, 24, 25 και 26 // 1 Ιουνίου έως 31 Ιουλίου // // // // Ρόμβος (πισσί)

(Scophtakmus Rhombus) // Υποδιαιρέσεις 22, 24, 25 και 26

2. Στο άρθρο 5, προστίθεται η ακόλουθη παράγραφος:

«3. Απαγορεύεται η χρησιμοποίηση απλαδιών διχτυών με μάτια μικροτέρου μεγέθους από εκείνο που ορίζεται στο παράρτημα IV για τη γεωγραφική ζώνη, το είδος ή την ομάδα ειδών των συγκεκριμμένων ιχθύων.»

3. Στο άρθρο 6, η παράγραφος 1 αντικαθίσταται από το ακόλουθο κείμενο, από την 1η Ιανουαρίου 1990:

«1. Κατά την επιθεώρηση των διχτυών, οι μετρητές που χρησιμοποιούνται για τον προσδιορισμό του μεγέθους των ματιών πρέπει να έχουν πάχος 2 mm, να είναι επίπεδοι και κατασκευασμένοι από ανθεκτικό υλικό που δεν παραμορφώνεται. Πρέπει να έχουν είτε μια σειρά παραλλήλων πλευρών που ενώνονται από συγκλίνουσες πλευρές με κλίση 1 cm προς 8 cm σε κάθε πλευρά, είτε μόνον συγκλίνουσες πλευρές με την κλίση που αναφέρεται ανωτέρω. Σε κάθε μετρητή, το πλάτος σε χιλιοστόμετρα χαράσσεται, στο εξωτερικό μέρος, τόσο στο παράλληλο τμήμα του, αν υπάρχει, όσο και στο κεκλιμένο τμήμα. Στο κεκλιμένο τμήμα, το πλάτος χαράσσεται ανά διάστημα 1 mm και η ένδειξη του πλάτους εμφανίζεται σε κανονικά διαστήματα. Δεν υπάρχουν ενδείξεις στις άκρες του μετρητή οι οποίες είναι λείες με διάμετρο 0,5 mm.»

4. Στο παράρτημα IV προστίθεται το ακόλουθο κείμενο:

1.2.3.4 // // // // // «Είδη

// Γεωγραφική ζώνη

// Είδος δικτυού

// Ελάχιστο μέγεθος

ματιού

Μήκος της

μεγαλύτερης διαγωνίου

// // // // // Γάδος

(Gadus morhua) // Υποδιαιρέσεις 22 έως 32 // Απλάδια δίχτυα // Από 1ης Ιανουαρίου 1990: 105 mm» // // // //

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 5 Απριλίου 1989.

Για το Συμβούλιο

Ο Πρόεδρος

M. CHAVES GONZALEZ // 1 Ιουνίου έως 30 Ιουλίου» // // //

(1) ΕΕ αριθ. L 24 της 27. 1. 1983, σ. 1.

(2) ΕΕ αριθ. L 162 της 18. 6. 1986, σ. 1.

(3) ΕΕ αριθ. L 191 της 22. 7. 1988, σ. 7.